**Walther P99** je polu-automatski pištolj koji je razvila njemačka tvrtka Carl Walther GmbH Sportwaffen iz Ulma namijenjen policiji, sigurnosnim snagama i civilnom tržištu kao zamjena za Walther P5 i Walther P88.

Dizajn na novoj generaciji pištolja započeo je 1993. i trajao je do 1996. dok je 1997. predstavljen P99 te iste godine započinje serijska proizvodnja. Oružje je prvi puta predstavljeno sa 9x19mm Parabellum streljivom. Model .40 S&W prvenstveno je razvijen za američko tržište te tamo ulazi 1998.

Pištolj koristi njemačka pokrajinska policija u Sjevernoj Rajni-Vestfaliji na zapadu zemlje, poljska policija i specijalne snage finske vojske čiji pištolji nose oznaku **Pist 2003** (fin: *Pistooli 2003*).

Detalji dizajna
---------------

Tijelo (eng. frame) Walthera P99 izrađeno je od polimera dok je gornji klizni dio pištolja (eng. slide) izrađen od čelika. Sa desne strane pištolja postoji crveni indikator koji svijetli kad je pištolj repetiran. Osim sigurnosne kočnice, P99 ima mogućnost podešenja paljbe i za utjecaj vjetra i visine. 
Walther P99 dostupan je u tri boje: potpuno crnoj, crnoj boji sa kliznim dijelom obloženim titanom i vojno masliastoj boji sa kliznim dijelom crne boje. Tek je kompaktna verzija Walthera P99 dostupna samo u crnoj boji.

Redizajn
--------

Redizajnirani P99 predstavljen je 2004. te je uključivao i promjene na okidaču. Walther je također iskoristio tu mogućnost da izvrši redizajn na kliznom dijelu pištolja (eng: slide) kako bi krajnjem korisniku dodatno olakšao rukovanje.
Neki modeli izrađeni 2005. i svi kasniji modeli doživjeli su još jedan redizajn i to u obliku izduženog okvira.

Modeli
------

#### P99DAO

Sličan prethodno proizvedenom modelu P990.

#### P99QA

Ovaj model preuzeo je neke Glockove karakteristike. Njegova proizvodnja najavljena je 2000. i 2001.

#### P99C

Kompaktni model P99.

#### Limitirana edicija

Walther je stvorio nekoliko limitiranih edicija kao što su:

* *MI-6 (James Bond)* - proizveden iz marketinških razloga, vezan uz novije filmove o Jamesu Bondu.
* *Year 2000* - ograničena količina P99 proizvedenih u spomen na novo tisućljeće. Napravljeno ih je točno 2000 primjeraka.
* *P99TA* - model izrađen za policiju u Baden-Württembergu 2002. Otprilike, proizvedeno ih je 50, a od toga 25% prodano je u civilne svrhe (od toga ih je 10 izvezeno u SAD).

* P99 rastavljen na dijelove.P99 rastavljen na dijelove.
* Maslinasto zeleni P99 in 9x19mm.Maslinasto zeleni P99 in 9x19mm.
* P99c AS poljske izrade.P99c AS poljske izrade.

#### Smith & Wesson SW99

Pištolji su proizvedeni u suradnji njemačkog Walthera i američkog Smith & Wessona]]. Suradnja je sklopljena u obliku "joint venture-a".

"Tijela" pištolja proizvedena su u Njemačkoj a klizni dio i cijevi pištolja u SAD-u. 
Proizvedeni pištolji (njemački i američki) gledaju se kao dva odvojena (različita) modela te se međusobno razlikuju prema sigurnosnoj kočnici, dršci i dizajnu kliznog dijela. Smith & Wesson SW99 dostupan je i sa streljivom kalibra .45 ACP, dok njemačka P99 verzija nije. P99 razvijen je i uveden prije SW99. Walther je uveo sustav kodiranja boja kako bi se označile razlike između ranih generacija okvira od SW99 i P99 (najnovije generacije koristile su svjetlo plavu boju okvira). Svi 9mm P99 modeli bili su u potpunosti njemačke proizvodnje. U prošlosti su neke P99 .40 komponente proizvedene po licenci Smitha & Wessona. Na pištoljima kojima su cijev, klizni dio i tijelo pištolja 100% proizvedeni Njemačkoj, nalazi se žig koji prikazuje orla preko slova N. Time se osim proizvodnje spomenutih dijelova, dokazuje i da je oružje testirano.
P99 pištolji koji na sebi nose ugraviranu oznaku "*SMITH & WESSON Springfield, MA*" na prednjoj desnoj strani kliznog dijela, označeni su da je Smith&Wesson uvoznik tog oružja za područje SAD-a, a ne da su ga oni proizveli.

Korisnici
---------

P99AS poljske licencne proizvodnje
* Njemačka - 41.000 komada P99DAO pištolja 2005. naručila je policija iz njemačke pokrajine Sjeverna Rajna-Vestfalija (njem: Nord Raine-Westfalia Polizei)
* Finska - koristi se kao PIST 2003 (fin: Pistooli 2003) u obrambenim snagama Finske vojske
* Irska - korisnik je također vojska, preciznije Nacionalna garda (eng: Garda National Surveillance Unit, irs: An Garda Siochana)
* Kanada - kanadski Francuzi P99 koriste u Montréalskoj policiji (fra: Service de police de la Ville de Montréal)
* Malezija - Malajska kraljevska policija
* Poljska - Poljska policija. U Poljskoj ga na temelju licence proizvodi Fabryka Broni Radom.
* Portugal - korisnici su Nacionalna vojska (por: Guarda Nacional Republicana) i policija (por: Policia de Seguranca Publica)
* Španija - Španjolska policija (špa: Policia Municipal

Izvori
------

1. ↑  „Službena stranica finske vojske na temu opremljenosti finske vojske". Arhivirano iz originala na datum 2009-09-03. Pristupljeno 2013-04-07.
2. ↑  „FAQ o Waltheru P99". Arhivirano iz originala na datum 2009-02-12. Pristupljeno 2013-04-07.
3. ↑
4. ↑  „Archive copy". Arhivirano iz originala na datum 2008-06-18. Pristupljeno 2013-04-07.
5. ↑  „Službena stranica finske vojske na temu Walthera P99 koji se tamo proizvodi na temelju licence". Arhivirano iz originala na datum 2009-09-03. Pristupljeno 2013-04-07.
6. ↑
7. ↑  Službena stranica malajske policije na temu opremljenosti malajske policije

Poveznice
---------

* Web stranica proizvođača[*mrtav link*]
* Korisničke upute
* Stranice Walthera za tržište SAD-a
* FAQ o modelu Walther P99 Arhivirano 2004-03-14 na Wayback Machine-u
* world.guns.ru Arhivirano 2010-09-14 na Wayback Machine-u
* Forum o Waltheru